**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Ֆիզիկական անձանց զենք, հրազենի հիմնական բաղկացուցիչ մասեր, փամփուշտներ ներկրելու կամ արտահանելու թույլտվության տրամադրում` վեց ամիս գործողության ժամկետով։ |
| Արդյունք | Թույլտվության (եզրակացության) տրամադրում։  Թույլտվության (եզրակացության) տրամադրման մերժում։ |
| Դիմումատու | Ֆիզիկական անձ։ |
| Ծառայության տեսակ | Ծառայությունը մատուցվում է էլեկտրոնային և թղթային եղանակով։ |
| Ներկայացման ենթակա տեղեկատվություն | 1. Սահմանված ձևի դիմում, 2. Հայաստանի Հանրապետության քաղաքացիությունը կամ անձը հաստատող փաստաթղթի պատճեն, 3. պետական տուրքի վճարման անդորրագիր (անդորրագրեր), 4. համապատասխանության սերտիֆիկատ, 5. արտահանման դեպքում նաև արտահանվող երկրի կողմից տրված ներկրման թույլտվություն: |
| Կոնտակտային տվյալներ | **Հեռախոս՝ +(374)10596147**  **Էլ․ փոստ՝ hkav.zenq@police.am** |
| Գործընթաց | Նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո քաղաքացուն տրվում է զենք, հրազենի հիմնական բաղկացուցիչ մասեր, փամփուշտներ ներկրելու կամ արտահանելու թույլտվություն` վեց ամիս գործողության ժամկետով։  Թույլտվություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում **Հայաստանի Հանրապետության ոստիկանությունը** դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները:  Ֆիզիկական անձանց եզրակացություն տրվում է հետևյալ դեպքերում՝   1. անձնական օգտագործման համար երրորդ երկրից ձեռք բերած զենքի Հայաստանի Հանրապետություն ներկրման, 2. սպորտային միջոցառումներին մասնակցելու նպատակով անձնական օգտագործման համար զենքի ժամանակավոր ներկրման և (կամ) ժամանակավոր արտահանման, 3. որսի մասնակցելու նպատակով անձնական օգտագործման համար զենքի ժամանակավոր ներկրման և (կամ) ժամանակավոր արտահանման, 4. Հայաստանի Հանրապետություն մշտական բնակության ժամանող ֆիզիկական անձանց կողմից անձնական օգտագործման համար զենքի ներկրման, ինչպես նաև Հայաստանի Հանրապետությունից մշտական բնակության մեկնող ֆիզիկական անձանց կողմից զենքի արտահանման, 5. Եվրասիական տնտեսական միության սահմաններում (սահմաններից դուրս) անցկացվող ցուցահանդեսներին, պատմամշակութային միջոցառումներին մասնակցելու նպատակով անձնական օգտագործման համար զենքի ժամանակավոր ներկրման և (կամ) ժամանակավոր արտահանման, 6. համապատասխանության գնահատման նպատակով անձնական օգտագործման համար զենքի ներկրման, 7. անձնական օգտագործման համար զենքի վերանորոգման, փոխարինման և վերադարձման նպատակով ներկրման և (կամ) արտահանման, 8. անձնական օգտագործման համար երրորդ երկրների կամ դրանց կառավարությունների ղեկավարների պարգևատրման փաստաթղթերի հիման վրա որպես պարգև տրված զենքի ներկրման և (կամ) արտահանման, 9. անձնական օգտագործման համար հնաոճ զենքերի կրկնօրինակների և պատճենների ներկրման և (կամ) արտահանման։ |
| Ծառայության վճար | Զենք, հրազենի հիմնական բաղկացուցիչ մասեր, փամփուշտներ ներկրելու և արտահանելու համար (6 ամիu գործողության ժամկետով կամ 6 ամuով երկարաձգելու համար)՝ բազային տուրքի հնգապատիկի չափով **(5000 ՀՀ դրամ)։** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը։ |
| Կարգավորումներ | «Պետական տուրքի մասին» օրենք։  «Զենքի շրջանառության կարգավորման մասին» օրենք։  2015 թվականի նոյեմբերի 12-ի թիվ 1301-Ն ՀՀ կառավարության որոշումը՝ «Երրորդ երկրներից քաղաքացիական և ծառայողական զենքի, դրա հիմնական (բաղկացուցիչ) մասերի ու փամփուշտների ներկրման, արտահանման և (կամ) տարանցիկ փոխադրման եզրակացության (թույլատրող փաստաթղթի) տրամադրման կարգը, ինչպես նաև երրորդ երկրներից ՀՀ մաքսային տարածք ներկրման։ ՀՀ մաքսային տարածքից արտահանման և ՀՀ մաքսային տարածքով տարանցիկ փոխադրման դեպքում սահմանափակումների ենթակա քաղաքացիական և ծառայողական զենքի, դրա հիմնական (բաղկացուցիչ) մասերի ու փամփուշտների ցանկը հաստատելու և լիազոր մարմին ճանաչելու մասին»։ |
| Բողոքարկման ընթացակարգ | Թույլտվություն ստանալու դիմումը մերժելու որոշումը կարող է բողոքարկվել օրենքով սահմանված կարգով: |